[{"text_idx": "#000004", "text": "Hitler supporter tells court of his Morris dancing and birds of prey displays with neo-Nazi hate group Patriotic Alternative"}, {"text_idx": "#000005", "text": "Falling occupancy levels could see two care homes in Cardiff set to close"}, {"text_idx": "#000006", "text": "A man has been arrested in connection with sudden death of Liam Rees Morgan-Whittle in Llanelli"}, {"text_idx": "#000007", "text": "Cardiff Met graduate has blossoming career in print design with national retailer"}, {"text_idx": "#000008", "text": "What do people and businesses in Butetown make of plans to build a new arena there?"}, {"text_idx": "#000009", "text": "Caerphilly councillor wants automatic switch to prepayment meters stopped"}, {"text_idx": "#000011", "text": "MEWN datblygiad pwysig yn niwydiant pren Cymru, mae Cyfoeth Naturiol Cymru wedi arwyddo contract hirdymor pwysig gydag un o brif felinau llifio Cymru."}, {"text_idx": "#000012", "text": "Bydd y contract gyda melin goed BSW Timber ym Mhontnewydd ar Wy yn werth mwy nag \u00a320 miliwn i Cyfoeth Naturiol Cymru ac oddeutu \u00a3100 miliwn i economi Cymru. Mi fydd y contract yn gwarantu cyflenwad o 600,000 metr ciwbig o larwydd dros gyfnod o ddeng mlynedd o ysta\u0302d goed Llywodraeth Cymru. Mae hyn yn digwydd ochr yn ochr a\u0302 chontractau presennol gyda BSW i gyflenwi 700,000 metr ciwbig o sbriws dros yr un cyfnod. Bydd y contract, sef cymysgedd o bren ar ochr ffyrdd (wedi\u2019i gwympo\u2019n barod) a choed sy\u2019n sefyll, yn helpu i gynnig sefydlogrwydd i\u2019r diwydiant ac yn ei alluogi i ddatblygu marchnadoedd newydd ar gyfer coed llarwydd sydd wedi\u2019u cwympo. Y llarwydd sy\u2019n cael eu cwympo yw un o\u2019r gweithrediadau gwaith coed mwyaf a welodd Cymru erioed i arafu lledaeniad Phytophthora ramorum, sef clefyd sydd wedi heintio mwy na 6 miliwn o goed yng Nghymru. Yn ystod y deng mlynedd diwethaf mae BSW Timber wedi buddsoddi\u2019n helaeth yn y felin lifio yng Nghymru o ganlyniad i gontractau hirdymor eraill gyda Cyfoeth Naturiol Cymru a\u2019i ragflaenwyr. Mae\u2019r datblygiad diweddaraf wedi galluogi BSW i greu cynlluniau manwl ar gyfer ehangu\u2019r gwaith trwy ddefnyddio gwahanol feintiau a rhywogaethau o goed wedi\u2019u torri i esgor ar amryw byd o atebion ar gyfer y marchnadoedd adeiladu, ffensio a nwyddau gerddi. Bydd mwy o fanylion am y buddsoddiad yn Y Bont Newydd ar Wy yn cael eu rhyddhau\u2019n ddiweddarach yn 2014. Yr un pryd, mae Cyfoeth Naturiol Cymru hefyd yn gweithio gyda\u2019r diwydiant pren i ddatblygu mwy ar farchnadoedd newydd, yn ogystal a\u0302 chael y diwydiant adeiladu i ddefnyddio\u2019r llarwydd i adeiladu cartrefi newydd yng Nghymru. Yn draddodiadol pren o fath arall, fel sbriws, a ddefnyddid i adeiladu; ond mae llarwydd yr un mor addas fel deunydd adeiladu. Mae datblygu marchnadoedd newydd ar gyfer y sector prosesu\u2019n hanfodol i\u2019r diwydiant, oherwydd bydd mwy o larwydd ar gael yn ystod y deng mlynedd nesaf oherwydd yr holl waith cwympo. Ers i\u2019r clefyd gael ei ddarganfod yng Nghymru yn 2010, mae 6,000 hectar (14,500 acer) a mwy o goetiroedd wedi cael eu heintio \u2013 sy\u2019n cyfateb i oddeutu 6 miliwn o goed. Hyd yn hyn, mae mwy na 2 filiwn o larwydd ar ysta\u0302d goed Llywodraeth Cymru wedi\u2019u cwympo, gyda mwy o waith yn yr arfaeth mewn ardaloedd fel Coedwig Cwmcarn. Yn o\u0302l Tony Hackney, Prif Weithredwr BSW Timber: \u201cMae\u2019r cytundeb cyflenwi hirdymor yma\u2019n arwydd o gryn hyder yn BSW Timber a diwydiant pren Cymru. \u201cMae\u2019n caniata\u0301u inni gynllunio ar gyfer y dyfodol trwy ganolbwyntio ar anghenion a gofynion y farchnad, gan ein galluogi wedyn i fuddsoddi\u2019n hyderus yn natblygiad ein melin lifio yn Y Bontnewydd ar Wy. \u201cBydd hyn oll yn arwain at fwy o sifftiau a mwy o swyddi i\u2019r ardal, a bydd sicrhau\u2019r cyflenwad deng mlynedd yn caniata\u0301u inni fuddsoddi yn y gwaith o ddatblygu\u2019r safle, gan atgyfnerthu ein haddewid i wneud yn fawr o\u2019n cyflenwad a\u2019n gallu i gynhyrchu pren \u2018cartref\u2019.\u201d Meddai Trefor Owen, Cyfarwyddwr Gwasanaethau Cenedlaethol Cyfoeth Naturiol Cymru: \u201cDyma newyddion da i\u2019r diwydiant pren yng Nghymru. Mae\u2019n rhoi\u2019r sefydlogrwydd sydd ei wir angen i un o\u2019r cwmni\u0308au mwyaf yn niwydiant pren Cymru. \u201cMi fyddan nhw\u2019n gwneud cyfraniad mawr at gynaeafu a marchnata llarwydd sydd wedi\u2019u cwympo yng Nghymru. \u201cHefyd, rydym yn y broses o gytuno ar gontractau pellach yng Nghymru er mwyn sicrhau ein bod yn cynnal cyflenwad da o bren i\u2019r diwydiant.\u201d Hyd yn hyn mae Cyfoeth Naturiol Cymru wedi cwympo mwy na 2 filiwn o larwydd ac wedi rheoli\u2019r cyflenwad yn ofalus er mwyn gwneud yn siw\u0302r nad oes gormod o bren yn cael ei roi ar y farchnad a sicrhau gwell tegwch i\u2019r diwydiant."}, {"text_idx": "#000016", "text": "Flintshire school \u2018in need of significant improvement\u2019"}]